ट्रेप के मुकदमों में 15 तक पूरी हो पड़ताल
बीकानेररेंज के चारों जिलों में रिश्वत लेते गिरफ्तार किए गए अभियुक्तों के खिलाफ अनुसंधान 15 जनवरी तक पूरा करना होगा।
बीकानेर, श्रीगंगानगर, हनुमानगढ़ और चूरू जिलों में रिश्वत लेने के आरोप में गिरफ्तार किए गए अभियुक्तों के खिलाफ करीब 45-50 मुकदमों की जांच लंबित हैं। अनुसंधान अधिकारियों को इन मुकदमों की जांच 15 जनवरी तक पूरी करने के लिए कहा गया है। बीकानेर जिले में एसीबी की चौकी में 12 और स्पेशल यूनिट के पास पांच मामलों की जांच लंबित चल रही है। मंगलवार को एसीबी की एसपी ममता राहुल बिश्नोई ने मंगलवार को चारों जिलों के ब्यूरो चौकी इंचार्ज की मीटिंग ली और इस संबंध में दिशा-निर्देश दिए। उन्होंने अधिकारियों से कहा कि ट्रेप के अलावा आय से अधिक संपत्ति, आकस्मिक चैकिंग के मामलों में भी अनुसंधान पूरा करने के लिए जरूरी कार्यवाही पूरी करें। अभियोजन स्वीकृति के लिए विशेष प्रयास करें और संबंधित विभाग से सहयोग लेकर अनुसंधान पूरा करें। इसके अलावा आमजन से संपर्क में रहें, गुप्त सूचनाएं जुटाएं। इससे भ्रष्टाचार की जानकारी मिलेगी। मीटिंग में श्रीगंगानगर के एएसपी पृथ्वीसिंह, हनुमानगढ़ के एएसपी सहीराम बिश्नोई चूरू के डीवाईएसपी गणेशनाथ सिद्घ मौजूद थे।
hin_Deva hin_Deva hin_Deva